Daily Trading Strategy (บ่าย) – บล.ธนชาต
(บ่าย) - บล.ธนชาตบริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี
12 พ.ย. 2558

กลุ่มสื่อสารกดดัน SET ต่อ…”ซื้อ” TOP ค่าการกลั่นสูง PE ต่ำ แนวต้าน 60 บาท
ดัชนี SET อยู่ที่ 1,383.34 จุด -6.81 จุด -0.49% ปริมาณซื้อขาย 22,597  ลบ.
แนวรับ :          1,380 / 1,374          แนวต้าน :          1,390 / 1,400
 
สรุปทิศทางและแนวโน้มตลาด
กลุ่มสื่อสารกดดัน จากราคาประมูลคลื่น 1800MHz สูงกว่าคาด…: การประมูลคลื่น 1800MHz ยังไม่จบ ล่าสุดอยู่ที่ 3.7 หมื่นล้านบาท ซึ่งจะเปิดประมูลต่อหลัง 14.30 น. เป็นปัจจัยกดดันหุ้นกลุ่มสื่อสารขนาดใหญ่อย่าง ADVANC INTUCH DTAC และ TRUE…โดยจากการทำ Sensitivity เบื้องต้นแม้ราคาประมูลจะสูงกว่าที่คาดการณ์ไว้ แต่ราคาหุ้น ADVANC ที่ปรับลดลง 10-12 บาท วันนี้สะท้อนราคาประมูลที่ 7 หมื่นล้านบาท (รวมคลื่น 1800MHz และ 900MHz) ไปแล้ว ทำให้มอง Downside Risk จำกัด
กลุ่มธนาคารมีโอกาสปล่อยกู้เพิ่มขึ้น: ราคาประมูลคลื่น 1800MHz ที่สูงขึ้น แม้เป็นปัจจัยลบต่อกลุ่มสื่อสาร แต่กลับเป็น Upside Risk ต่อการเติบโตสินเชื่อของกลุ่มธนาคารขนาดใหญ่อย่าง KBANK SCB BBL ที่เป็นเจ้าหนี้ของบริษัททั้ง 3 ราย โดยเราให้ KBANK เป็น Top Picks ในกลุ่มธนาคารเหมือนเดิม ประเมินแนวต้านระยะสั้นที่ 180 บาท
 
 “ซื้อ” SAWAD KCE และ TOP: เราแนะนำ “ซื้อ” SAWAD BEAUTY KCE ที่กำไร 3Q15 ออกมาดี และ “เก็งกำไร” EPG ที่คาดว่ากำไรจะออกมาดี (คาดประกาศเย็นนี้ หรือพรุ่งนี้) ต่อเนื่อง รวมไปถึง “ซื้อ” TOP ด้วยเป้าหมายพื้นฐาน 70 บาท จาก 1) กำไร 3Q15 แม้ขาดทุน 2.3 พันล้านบาท แต่เป็นผลจาก FX Loss และ Inventory Loss ขณะที่ Norm Profit อยู่ที่ 4.6 พันล้านบาท ดีกว่าคาด 2) กำไร 9M15 คิดเป็น 80% ของประมาณการทั้งปี ขณะที่ค่าการกลั่นยังทรงตัวในระดับสูง โดยเฉพาะราคา GRM ของราคาน้ำมัน Diesel ที่สูงขึ้น 3) ปัจจุบัน ซื้อขายที่ PE 7x และให้ผลตอบแทนจากเงินปันผล 4.7% มอง Downside Risk จำกัด ขณะที่ทางเทคนิคมีแนวโน้มปรับสูงขึ้นไปที่แนวต้าน 60.0 บาท
 
หุ้นที่น่าสนใจทางเทคนิค
MINT “ซื้อ” ราคาหุ้นยังแกว่งตัวในกรอบขาขึ้นแข็งแกร่งกว่าตลาด เครื่องมือ MACD ยังชี้ขึ้น และเส้นค่าเฉลี่ยทำ Golden Cross เรียงตัวได้ดี มีแนวต้านแรก 34.25 บาท ผ่านได้จะมีเป้าหมายถัดไปที่จุดสูงสุดเดิมบริเวณ 35.25 บาท
PTTGC “ซื้อ” ราคาหุ้นเริ่มมีจังหวะฟื้นตัวขึ้น ด้วยแท่งเทียนรูปแบบ Bullish Engulfing พร้อมปริมาณการซื้อขายเพิ่มสูงขึ้น สอดคล้องกับเครื่องมือ DI+ พุ่งชี้ตัด ADX ขึ้นไป เป็นจังหวะซื้อเก็งกำไร มีแนวต้านแรกที่ 56.50 บาท และเป้าหมายถัดไปที่ 58.00 บาท
  KCE “ซื้อ” ราคาหุ้นแกว่งตัวขึ้นรอทดสอบจุดสูงสุดเดิมบริเวณ 65.00 บาท พร้อมปริมาณการซื้อขายสูงสนับสนุน เครื่องมือ MACD และ DI+ พุ่งชี้ขึ้นต่อเนื่อง เป็นจังหวะซื้อเก็งกำไร มีเป้าหมายตามกรอบแนวโน้มที่ 68.00 บาท
 
Futures     แนวรับ          แนวต้าน
SET50           880                885
                   875                890
Gold          18600           18800
                18500           18900
Oil              1650            1700
                 1600            1740